
Решение №227/03.06.2015 по нак. д. №595/2015 на ВКС, НК, III н.о.
 


 	
		
	 	
	№ 227	
	 	
	София, 03 юни 2015 год.	
	 	
	В ИМЕТО НА НАРОДА	
	 	
	Върховният касационен съд на Р. Б, трето наказателно отделение, в открито съдебно заседание на. . двадесет и осми май ……........... 2015 год. в състав:	
	 	
	ПРЕДСЕДАТЕЛ:. . С. М. .............................. 	
	 	
	ЧЛЕНОВЕ:. . К. Ш. ....................	
	 	
	. . М. Ц. ........................................	
	 	
	при секретар. . И. П. .................................... и в присъствието на прокурора от ВКП. . Б. Д. ......., като изслуша докладваното от съдията. . С.М. ............................ НОХД №. . 595. . /. . 15. . год. по описа на Върховния касационен съд, за да се произнесе, взе предвид следното:	
	 	
	 	
		
		
	Производството е по реда на глава ХХХІІІ от НПК.	
	 	
	 Делото е образувано по искане на и. ф. градския прокурор на Софийска градска прокуратура за възобновяване на ВНОХД № 1037/13 г. на Софийски апелативен съд. Посечено е основанието по чл. 422, ал. 1, т. 3 НПК. Иска се решение № 90 от 12.03.14 г. да бъде изменено, в частта, с която е изменена присъда № 179 от 28.05.13 г. по НОХ№ № 4444/12 г. на Софийски градски съд, отменено е извършеното с нея групиране на наказанията на Г. С. с приложението на чл. 24 НК и е направено ново такова по реда на чл. 25, ал. 1, вр. чл. 23, ал. 1 НК, като ВКС да обсъди и възможността за приложението на чл. 24 НК.	
	 	
	 Прокурорът не поддържа направеното искане, тъй като не е съобразено с ТР № 3/2009 г. на ОСНК на ВКС. Пледира искането да се остави без уважение и делото да бъде изпратено на СГС за произнасяне по направеното искане за кумулация във връзка с влязлата в сила присъда срещу С., която не е била отразена в справката за съдимост при постановяване на присъдата и решението.	
	 	
	 Защитата счита, че са налице предпоставките на чл. 422, ал. 1, т. 3 НПК, тъй като последното осъждане на С. по НОХД № 3152/13 г. на СГС не е било известно на САС. Моли, ако ВКС „постанови решение да не прилага разпоредбите на чл. 23 и чл. 25 НК, тъй като по този начин ще се надхвърли максималния размер на предвидените за съответните видове наказания”. Пледира и за приложението на чл. 25, ал. 2 НК.	
	 	
	 Осъденият не е съгласен да му се увеличи наказанието, поради което моли да не се уважава искането.	
	 	
	 Върховният касационен съд, като взе предвид постановените съдебни актове, постъпилото искане за възобновяване, посеченото с него основание и подкрепящи го доводи и становищата на страните от съдебно заседание, намира искането за НЕДОПУСТИМО, поради което следва да се ОСТАВИ БЕЗ РАЗГЛЕЖДАНЕ.	
	 	
	 В искането се твърди, че СГП по образувана преписка по изпълнение на наказанието от С. е изискала актуална справка за съдебното му минало, в която е отразено осъждането му по НОХД № 3152/13 г. на СГС, което е било неизвестно при извършеното от САС групиране на осн. чл. 25, ал. 1, вр. чл. 23, ал. 1 НК. Данните за това осъждане са събрани от орган на разследването, какъвто е прокурорът по смисъла на чл. 193 НПК. Те се явяват обстоятелство, неизвестно на въззивния съд при постановяване на решението, и имат съществено значение за делото.	
	 	
	 Посоченото не може да бъде споделено. Съгласно чл. 37, ал. 1 от Указ № 883 от 24.04.74 г. за приложение на ЗНА (ЗАКОН ЗА НОРМАТИВНИТЕ АКТОВЕ), думи или изрази с утвърдено правно значение се използват в един и същи смисъл във всички нормативни актове, съответно в един такъв. Залегналият в чл. 422, ал. 1, т. 3 НПК термин „разследване” е с идентичен смисъл и съдържание с този по глава ХVІІ НПК. Данните за съдебното минало на подсъдимия по предходни осъждания, имащи значение за групиране на наказанията му на осн. чл. 25, ал. 1, вр. чл. 23, ал. 1 НК, са доказателства, които се събират от органите на досъдебното производство и съдът по служебен път. Ето защо, задължението да се съберат такива доказателства по дадено наказателно производство, преди да се вземе решение по въпросите по чл. 301, ал. 1, т. 3 НПК в случаите на чл. 23 – 25 и 27 НК, съответно по чл. 306, ал. 1, т. 1 НПК за определяне на общо наказание на осн. чл. 25 и чл. 27 НК, не се реализира чрез разследване по смисъла на глава ХVІІ НПК.	
	 	
	 Като подадено на въз основа на процесуално незаконосъобразно основание искането е недопустимо, поради което следва да се остави без разглеждане.	
	 	
	 Водим от горното и на осн. чл. 425 НПК, Върховният касационен съд, трето наказателно отделение,	
	 	
	РЕШИ: 	
	 	
	 ОСТАВЯ БЕЗ РАЗГЛЕЖДАНЕ искането на и. ф. градския прокурор на Софийска градска прокуратура за възобновяване на ВНОХД № 1037/13 г. на Софийски апелативен съд.	
	 	
	 ПРЕКРАТЯВА производството по н. д. № 595/15 год. по описа на Върховния касационен съд, трето наказателно отделение.	
	 	
	 ВРЪЩА делото на Софийски градски съд.	
	 	
	 Решението не подлежи на обжалване.	
	 	
	ПРЕДСЕДАТЕЛ:..............................................	
	 	
	 ЧЛЕНОВЕ:.................................................	
	 	
	. .................................................	

